# **СЛУЖБЕНИ ГЛАСНИК**

ОПШТИНА ЈЕЗЕРО

 **Година XXII број 13 30.06.2022. год.**

**Н А Ч Е Л Н И К**

**15.**

 **На основу члана 59. став (1) тачка 8) и члана 60. Закона о локалној самоуправи (“Службени гласник Републике Српске“, број 97/16, 36/19 и 61/21), члана 67. став 8) Статута Општине Језеро („Службени гласник Општине Језеро“ број: 08/17 и 05/21 ), члана 16. Уредбе о начелима за унутрашњу организацију и систематизацију радних мјеста у градској, односно општинској управи („Службени гласник Републике Српске“, број: 10/17), Одлуке о оснивању општинске управе општине Језеро (“Службени гласник општине Језеро“, број: 4/18), Начелник општине д о н о с и**

**П Р А В И Л Н И К**

**о измјенама и допунама Правилника о унутрашњој организацији и систематизацији радних мјеста Општинске управе Општине Језеро**

**Члан 1.**

 **У Правилнику о унутрашњој организацији и систематизацији радних мјеста Општинске управе општине Језеро ( „Службени гласник општине Језеро“ број : 4/18, 7/19, 7/21) у члану 36. „Виши стручни сарадник за координацију пројеката и реализације активности унутар јединице локалне самоуправе“, мијења се назив и гласи: „Стручни сарадник за координацију пројеката и реализације активности унутар јединице локалне самоуправе“, услови: ријечи „ВСС (VII степена), техничког, друштвеног и природног смјера ( 240 „ЕЦТС“ бодова ) или завршен први циклус студија са најмање 240 „ЕЦТС“ бодова“, мијењају се ријечима „ ССС ( IV степен ) друштвеног или техничког смјера“.**

**Члан 2.**

 **У члану 25. мијења се назив „Самостални стручни сарадник за опште и управне послове“ и гласи: „Самостални стручни сарадник за опште, управне и финансијске послове“.**

 **У члану 25. „Самостални стручни сарадник за опште и управне послове“,, услови: „ВСС ( VII степен ), Завршен четворогодишњи студиј са звањем дипломирани правник или први циклус студија са звањем дипломирани правник и остварених најмање 240 „ЕЦТС“ бодова или еквивалент“ мијења се и гласи: „ВСС ( VII степен ), Завршен четворогодишњи студиј са звањем дипломирани правник или први циклус студија са звањем дипломирани правник или дипломирани економиста и остварених најмање 240 „ЕЦТС“ бодова или еквивалент“.**

 **У члану 25., број извршилаца, мијења се број извршилаца и умјесто броја „1“ додаје се број „2“.**

 **У члану 25. “, у опис послова радног мјеста након алинеје „ обавља све послове везане за област – мито и корупција“ додају се алинеје:**

**- израда и праћење реализације финансијских планова;**

**- израда периодичних обрачуна и завршног рачуна, праћење извршења буџета, израда анализа, извјештаја, мишљења и препорука из области финансија, израда, анализа извјештаја и информација о стању и кретању финансијских и материјалних средстава, вршење дистрибуције опреме, канцеларијског и другог потрошног материјала;**

**- вођење материјално-финансијског пословања, обрачун и исплата плата, израда периодичних извјештаја и информација, евиденција трошкова по времену и носиоцу;**

**- послови организовања и провођења годишњег и ванредног пописа имовине и средстава;**

**- припрема и израда плана набавки на основу испостављаних захтјева руководилаца основних организационих јединица;- провођење процедуре набавке роба и услуга;**

**припрема и провођење одобрених поступака јавних набавки;**

**- евидентирање и пријава проведених поступака јавних набавки и закључених уговора кроз систем е-набавке Агенције за јавне набавке БиХ, надзор и планирање јавних набавки, предлаже упуства, смјернице и обрасце у складу са одредбама законске регулативе из области јавних набавки, контрола извршења уговора о јавним набавкама, праћење и евалуација поступака јавних набавки;**

**Члан 3.**

 **Овај Правилник ступа на снагу даном доношења а објавиће се у „Службеном гласнику Општине Језеро“.**

**Број : 01-014-1088/18-3 Начелник општине**

**Дана, 01.06.2022. године Снежана Ружичић, с.р.**

**16.**

 **На основу члана 59. Закона о локалној самоуправи ( “Службени гласник Републике Српске”, бр. 97/16, 36/19 и 61/21 ) и члана 67. Статута општине Језеро („Службени гласник Општине Језеро“, број: 8/17 и 5/21), начелник општине је дана 08.06.2022. године д о н и о**

**О Д Л У К У**

**о проглашењу Дана жалости**

**Члан 1.**

 **Дан 09.06.2022. године проглашава се Даном жалости на подручју Општине Језеро због смрти нашег деветнаестогодишњег суграђанина Плејић Дејана и деветнаестогодишњег Немање Бубањ из Шипова,који су трагично настрадали дана 08.06.2022. године.**

**Члан 2.**

 **Дан жалости ће се обиљежити спуштањем застава на пола копља испред зграде Општине Језеро, јавним предузећима, јавним установама и свим организацијама, предузећима и друштвима на подручју Општине Језеро.**

**Члан 3.**

 **На Дан жалости на јавним мјестима неће се одржавати програми јавног и забавног карактера и неће се емитовати музика у угоститељским објектима.**

**Члан 4.**

 **Ова Одлука ступа на снагу даном доношења, а објавиће се у „Службеном гласнику Општине Језеро“.**

**Број : 01-014-512/22 Начелник општине**

**Дана, 08.06.2022. године Снежана Ружичић, с.р**

**САДРЖАЈ**

**НАЧЕЛНИК**

**15...**

**16...**

**Оснивач Скупштина општине Језеро, тел/факс (050) 291-001 и (050) 291-002. Службени гласник општине Језеро излази по потреби.**

**Одговорни уредник Сузана Баришић**